illos bibendi causa aquam petebant et gregem colligebant, mutuo nullo metu; candidiore vero 
cutis nostrae colore armorumque nitore novisque aliis rebus stupefacti paullo remotiores a nobis 
Consistebant et interdum aqua non hausta abibant. Proximi nobis semper adulti Mares erant, 
ideoque feminam aut catulum occidere illo tempore non contigit, etiamsi facile multos Mares 
occiderimus. Cum vero quovis sclopeti ictu perterrita grex tota aufugeret, post duos Mares caesos, 
feminarum difficiliore venationi soli operam dare scientiae commodum esse duximus; mora nostra 
cum parca esset, frustra studia fuerunt. — Appropinquantibus nobis ad gregem, erectae stabant 
omnes Simiae, proximique mares adulti; reliquae, manentibus his, vultu nobis admoto, sensim 
longius abibant denuoque consistebant; abeuntibus maribus, fugae celerrimae cum magno clamore 
se dabant omnes. De militari gregum illarum ordine Alvarez aliique fabulosa retulisse visi sunt, 
cum vero non desit ordo, non vituperandi sunt illi, eosque testes lubenter commendo ac laudo. 
Arabiae incolae his Simiis nomen Robah aut Robba uno ore dabant, generale vero 
Simiarum nomen apud eos Kircl «yjj est. In Habessinia earundem Simiarum nomen Hemprich 
Kerai et Keraitu scripsit. Habessinus aliquis mihi nomen Kombey pronuntiavit, a monacho 
vero aliquo habessinico, scribendi perito, homonyma haec didici: Simiam, quam Arabes Robah 
dicant, amharice dici Hobe aliis Kombe et vocem Karrai alii alicui villoso animali dari, quod 
Arabes Dubb (Ursum) vocent, quod illi Simiae simile et atrox sit. De hoc Habessiniae (Africae) 
Urso ad Ursum syriacum locutus sum. 
Tristissima amici Hemprichii famulique alicuius morte proprioque et plurimorum 
famulorum gravissimo morbo Habessinia expulsus in recessu Arabiam nave iterum petii. Djecl- 
dam appulsus iuvenilem Hamadryadis arabicae vivam feminam, 18 fere mensium aetate, apud 
Arabem vidi et emtam in Europam duxi. Nomine arabico Filfil appellatum iocosum mitissimum- 
que animal in Pavonum dicta regia insula prope Berolinum per duos annos nutriebatur, tunc 
mortuum est. Scrophuloso aliquo morbo laborasse videtur, ossa enim tophacea erant. Hinc 
etiam sceleti mensurae supra datae caute comparandae sunt. Sanguinis emissio et genitalium 
amplissimus menstruus turgor, herniam sane imperitis referens, tertio fere vitae anno pubertatem 
indicarunt. Magnitudo eius parum augebatur. Pili nonnulli cineraceum colorem, morbosum, 
praesertim in capite induebant et hic illic promissiores erant. Dentitio secunda praeparabatur 
eaque maxillas valde tumidas reddens, vultum omnino mutaverat et mortem attulisse videtur. — 
Filfil, viso cane, aut quavis alia causa perterrita tremebat, urinam ipsasque intestini faeces emittebat 
ac dilatato ore maxime acutum clamorem kri i i i i i et krae ae ae ae trahebat. Homini sexus 
utriusque lubentissime se associabat. Aliquo desiderio flagrans bene expressas voces kekekeke 
saepe iterata vice edebat. Blandiens animoque tranquillo multum garriebat, ac modo vocibus 
ko kd ko ko aut o o o 6, modo etiam mullululu et u uuu utebatur. Saccos buccales manibus cibo 
replebat eademque multo scitius et frequentius, quam Ryrrhonotus manibus utebatur. Sponte 
sua nullaque arte instructa Filfil pilos parvos in virorum brachiis et manuum dorso obvios 
studiose carpebat omnemque animum et oculi aciem in eam rem intendebat, tanquam quae ex 
aliquo grati animi impulsu Ricinos aliosve pilorum parasitos eximere studeret, nec ullam cutis 
verruculam intactam relinquebat, impedita vero multum garriebat. Eadem eius capillorum cura 
erat. Mensae nostrae omnis generis reliquias comedens, fructibus dulcibus delectabatur; insectis 
etiam variis vescebatur. Libidinosa non raro nates loquax porrigebat. 
Hempr, et Ejirenb. Mammalia II. 
f 
